Publication: Magyar Közlöny
Issue: MK-2009-83 (Year: 2009, Number: 83)
Era: 2004-2010
Section: annak alapján elterjedt jogi konstrukciók gyakorisága indokolta, amely az Mt. és a Ptk. (ti. a Polgári Törvénykönyvrõl szóló 1959. évi IV. törvény; a továbbiakban:
Paragraph Index: 1466

annak alapján elterjedt jogi konstrukciók gyakorisága indokolta, amely az Mt. és a Ptk. (ti. a Polgári Törvénykönyvrõl szóló 1959. évi IV. törvény; a továbbiakban: Ptk.) rendelkezései alkalmazásával, munkaviszony és polgári jogi jogviszony létrehozásával, munkaerõ-kölcsönzés útján próbálja megoldani a foglalkoztatást mindazon területeken, ahol a munkaerõ-igény idõszakosan jelentkezik. Idõszakos, alkalmi munkaerõre az egyes munkáltatóknál elsõsorban helyettesítés, a tervezetten felüli megrendelések teljesítése, illetve szezonális csúcsidõkben jelentkezõ átmeneti munkaerõ-igények kielégítése céljából mutatkozik szükséglet (jellemzõen fizikai és adminisztratív munkakörökben), nem zárható ki azonban az ilyen formában történõ tartós foglalkoztatás sem. A jogalanyi oldalon jelentkezõ három pólus és a munkavégzés jellegébõl adódó fokozottabb rugalmasság iránti igény miatt a munkavégzésre, illetve foglalkoztatásra az általánostól eltérõ körülmények között kerül sor, az ezzel kapcsolatban jelentkezõ sajátos igényeket azonban a hatályos munkajogi szabályozás nem tudja kielégíteni. Ezért olyan speciális szabályozásra van szükség, amely alkalmas a munkáltatók és munkavállalók jogos gazdasági érdekeinek összehangolására, valamint az „állandó munkaviszonyban” állókhoz képest kiszolgáltatottabb helyzetben lévõ kölcsönzött munkavállalók érdekeinek védelmét megfelelõen biztosító garanciák megteremtésére. A munkaerõ-kölcsönzés jogintézménye létrehozásával tehát a törvényhozó egy hárompólusú jogviszonyon alapuló – az Mt.-nek a más munkáltató keretében történõ ideiglenes foglalkoztatásra alkalmazott megoldásaitól jelentõs eltéréseket mutató – új foglalkoztatási forma jogi kereteit kívánta megteremteni, amely a korábbi visszaélések („feketemunka”, kölcsönzött munkavállalókat érõ hátrányok) visszaszorítása és kiküszöbölése érdekében számos garanciális elemet tartalmaz. A kölcsönzéses foglalkoztatás a „háromszereplõs” konstrukció miatt jelentõsen különbözik a „klasszikus” idõszakos foglalkoztatási formáktól, az alkalmi munkavégzéstõl, a határozott idejû munkaszerzõdésen alapuló és a részmunka-idõs munkavégzéstõl is. A munkaerõ-kölcsönzés során a – határozott vagy határozatlan idõre is létesíthetõ – munkajogviszony a kölcsönbeadó és a munkavállaló között jön létre (a munkavállaló és a kölcsönvevõ nem állnak szerzõdéses kapcsolatban), mégpedig kifejezetten munkaerõ-kölcsönzés céljából, míg a kölcsönbeadó és a kölcsönvevõ között polgári jogi jogviszony létesül, amelyre részben a Ptk., részben az Mt. szabályai irányadók. A Módtv. 1. §-a egyidejûleg ennek megfelelõen módosította az Mt. 1. §-át: az Mt. Harmadik rész XI. fejezetének hatályát „az ott meghatározottak szerint” kiterjesztette a Ptk. szabályain alapuló jogviszonyra is, amely munkaerõ-kölcsönzés céljából a kölcsönbeadó és a kölcsönvevõ között jön létre. (Szintén 2001. július 1-jével lépett hatályba – a Módtv. felhatalmazása alapján megalkotott – R. is, amely a munkaerõ-kölcsönzési tevékenységet folytatók nyilvántartásba vételérõl és a tevékenység folytatásának további feltételeirõl rendelkezik.) A Ptk. a munkaerõ kölcsönzésére irányuló szerzõdést nem nevesíti; a kölcsönbeadó és a kölcsönvevõ közti jogviszony elemeit viszont az Mt. Harmadik rész XI. fejezete külön alcím alatt, részletesen szabályozza (193/G. §). E jogviszonyban – az Mt. kölcsönbeadó-definícióját tartalmazó 193/C. § b) pontjából kiindulva – a kölcsönbeadó fõkötelezettsége, hogy a vele kölcsönzés céljából munkaviszonyban álló munkavállalót munkavégzésre a kölcsönvevõnek átengedje. A szerzõdésben specifikálni kell a kölcsönzés idõtartamát, a munkavégzés helyét, az elvégzendõ munka jellegét [193/G. § (1) bekezdés]. Ezzel összhangban alakította ki a törvényhozó az Mt.-ben a kölcsönbeadó és a munkavállaló közötti munkajogviszony létesítésének – a munkaszerzõdés szükséges tartalmi elemeit rögzítõ általános rendelkezésétõl részben eltérõ – szabályozását: a munkaszerzõdésben (munkakör helyett) a munkavégzés jellegében is megegyezhetnek a felek, a munkavégzés helye tekintetében pedig a munkáltatót csupán tájékoztatási kötelezettség terheli [Mt. 76. § (5) bekezdés, 193/H. § (1) bekezdés]. Munkaerõ-kölcsönzés esetén a munkavállaló tényleges foglalkoztatására a kölcsönvevõnél kerül sor; a munkáltatói jogokat és kötelezettségeket a kölcsönbeadó és a kölcsönvevõ – a törvényben meghatározottaknak, illetve ahol azt a törvény a köztük lévõ megállapodásra bízza, az abban foglaltaknak megfelelõen – megosztva gyakorolja, illetve teljesíti. Ezek közül a munkajogviszony megszüntetését, a munkabér-fizetést (ide nem értve a természetbeni munkabért és a szociális juttatásokat), a munkaviszonnyal összefüggõ, munkáltatót 2009/83. szám terhelõ bejelentési, bevallási stb. kötelezettségeket és jogosultságokat a törvényhozó eltérést nem engedõen a kölcsönbeadóhoz telepítette, míg másokat (jellemzõen a tényleges foglalkoztatáshoz, munkaszervezéshez közvetlenül kapcsolódókat) a kölcsönbevevõre. A fentiek alapján megállapítható, hogy a törvényhozó a Módtv.-ben a tipikustól eltérõ foglalkoztatási forma jogi kereteit teremtette meg, amelynek sajátosságát – a hagyományos munkajogviszonyhoz képest – egyrészrõl a jogi konstrukcióban szereplõ három fél jelenléte, az azok közötti kettõs jogviszony fennállása, a munkajogviszony szempontjából pedig a jogviszony létesítésének speciális célja (a munkavállaló alkalmazására a munkáltatóval e célra polgári jogi jogviszonyt létesítõ harmadik személy munkáltató idõszakos munkaerõ-igénye kielégítése érdekében kerül sor), valamint a munkáltató és a tényleges foglalkoztató személyének elválása, ehhez kapcsolódóan a munkáltatói jogok és kötelezettségek megoszlása adja. Megállapítható továbbá az is, hogy munkaerõ-kölcsönzés céljából létesített munkajogviszonyra vonatkozó joganyag alapvetõen az általános munkajogi szabályok és elvek mentén, a foglalkoztatási konstrukció speciális jellemzõire tekintettel került kialakításra: a munkavállaló és a kölcsönbeadó munkáltató között létrejött munkajogviszonyra az Mt. generális szabályai akkor irányadók, ha a XI. fejezet rendelkezései azoktól eltérõ, különös rendelkezéseket nem fogalmaznak meg, illetve az Mt. 193/P. § (1) bekezdésének tételes felsorolása azt nem zárja ki.

Source: https://magyarkozlony.hu/hivatalos-lapok/6b2a39dd1eb6f4a8b67718d058fd950ab6bfa4fb/dokumentumok/e745f3191125310b957f5d60a70346ca9e315f40/letoltes